《故乡》
宋代·龙昌期

桤木惭桑低别壤，芋苗护稻远分行。
上书莫道便他郡，学稼终宜老故乡。

作者简介：成都仁寿人，字起之。真宗大中祥符中，注《易》、《诗》、《书》、《论语》、《老子》等，携书游京师，时称其说诡诞穿凿。以荐补国子四门助教，文彦博奏改秘书省校书郎。官至殿中丞致仕。著书百余卷。仁宗嘉祐中诏取其书，时昌期年八十余，赐绯鱼。刘敞与欧阳修言其异端害道，不当推奖，夺所赐服罢归，卒。